Document ID: 32011R1257

KOMMISSIONENS GENNEMFØRELSESFORORDNING (EU) Nr. 1257/2011
af 23. november 2011
om ændring af forordning (EF) nr. 810/2008 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød
EUROPA-KOMMISSIONEN HAR -
under henvisning til traktaten om Den Europæiske Unions Funktionsmåde,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1, og
ud fra følgende betragtninger:
(1)
Ved artikel 1 i Kommissionens forordning (EF) nr. 810/2008 (2) blev der åbnet toldkontingenter for oksekød af høj kvalitet, fersk, kølet eller frosset, henhørende under KN-kode 0201 og 0202, for produkter henhørende under KN-kode 0206 10 95 og 0206 29 91 og for frosset udbenet bøffelkød henhørende under KN-kode 0202 30 90.
(2)
I artikel 2, litra a), i forordning (EF) nr. 810/2008 er der afsat 28 000 tons udbenet oksekød henhørende under KN-kode 0201 30 00 og 0206 10 95 til udskæringer af oksekød, der svarer til en præcis definition.
(3)
I aftalen i form af brevveksling mellem Den Europæiske Union og Argentina i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) af 1994 vedrørende ændring af indrømmelserne i listerne for Republikken Bulgarien og Rumænien i løbet af deres tiltrædelse af Den Europæiske Union (3), der er godkendt ved Rådets afgørelse 2011/769/EU (4), er det fastsat, at det til landet (Argentina) åbnede EU-toldkontingent for »udbenet kød af hornkvæg, fersk eller kølet« skal forhøjes med 1 500 tons. I de første fire år af gennemførelsen bliver forøgelsen årligt på 2 000 tons. I aftalen er det også fastsat, at der skal oprettes en landetildeling (Argentina) på 200 tons i EU-toldkontingentet for »udbenet kød af bøfler, frosset«, og tildelingen til Argentina dækker også »fersk og kølet«.
(4)
Af klarhedshensyn bør det specificeres, hvilket land bøffelkødet har oprindelse i.
(5)
I artikel 2, litra e), i forordning (EF) nr. 810/2008 er der afsat 1 300 tons kød henhørende under KN-kode 0201 20 09, 0201 30, 0202 20 90, 0202 30, 0206 10 95 og 0206 29 91 til udskæringer af oksekød af høj kvalitet, der svarer til en præcis definition.
(6)
Aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) af 1994 vedrørende ændring af indrømmelserne i listerne for Republikken Bulgarien og Rumænien i løbet af deres tiltrædelse af Den Europæiske Union (5), der er godkendt ved Rådets afgørelse 2011/767/EU (6), foreskriver en ændring af definitionen af »oksekød af høj kvalitet« for EU-toldkontingentet på 1 300 tons.
(7)
Forordning (EF) nr. 810/2008 bør ændres i overensstemmelse hermed.
(8)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
I forordning (EF) nr. 810/2008 foretages følgende ændringer:
1)
I artikel 1, stk. 1, foretages følgende ændringer:
a)
Litra a) affattes således:
»a)
66 750 tons for oksekød af høj kvalitet, fersk, kølet eller frosset, henhørende under KN-kode 0201 og 0202, og for produkter henhørende under KN-kode 0206 10 95 og 0206 29 91. For importperioden 2011/2012 er den samlede mængde 66 625 tons og for importperioderne 2012/2013, 2013/2014 og 2014/2015 udgør den samlede mængde 67 250 tons.«
b)
Litra b) affattes således:
»b)
2 250 tons for frosset udbenet bøffelkød henhørende under KN-kode 0202 30 90 udtrykt i det udbenede køds vægt, med oprindelse i Australien. Kontingentet har løbenummer 09.4001.«
c)
Følgende litra c) tilføjes:
»c)
200 tons for »udbenet bøffelkød, fersk, kølet eller frosset« henhørende under KN-kode 0201 30 00 og 0202 30 90 udtrykt i det udbenede køds vægt, med oprindelse i Australien. Kontingentet har løbenummer 09.4004.«
2)
Artikel 2 ændres som følger:
a)
Litra a) affattes således:
»a)
29 500 tons udbenet oksekød, henhørende under KN-kode 0201 30 00 og 0206 10 95, der svarer til følgende definition:
»Udvalgte udskæringer af slagtekroppe af stude, unge dyr eller kvier, der udelukkende har været holdt på græs siden deres fravænning. Slagtekroppe af stude klassificeres i kategorien »JJ«, »J«, »U« eller »U2«, slagtekroppe af unge dyr og kvier klassificeres i kategorien »AA«, »A« eller »B« ifølge den officielle oksekødsklassifikation, der er udarbejdet af Argentinas sekretariat for landbrug, kvægavl, fiskeri og fødevarer (Secretaría de Agricultura, Ganadería, Pesca y Alimentos - SAGPyA)«.
For importperioden 2011/2012 udgør den samlede mængde dog 29 375 tons, og for importperioderne 2012/2013, 2013/2014 og 2014/2015 forhøjes den til 30 000 tons.
Udskæringerne mærkes i overensstemmelse med artikel 13 i Europa-Parlamentets og Rådets forordning (EF) nr. 1760/2000 (7).
Angivelsen »Oksekød af høj kvalitet« (High Quality Beef) kan anføres på mærkningen.
Kontingentets løbenummer er 09.4450.
b)
I litra e), affattes definitionen således:
»Udvalgte oksekødsudskæringer af stude eller kvier, der udelukkende har været holdt på græs, og som ikke må have en slagtet vægt på over 370 kg. Slagtekroppene skal klassificeres som A, L, P, T eller F, afpudses, så de har et fedtlag på P eller mindre, og tilhøre muskelklasse 1 eller 2 i henhold til det klassificeringssystem for slagtekroppe, som New Zealand Meat Board administrerer«.
3)
Artikel 8, stk. 1, affattes således:
»1. De i artikel 1, stk. 1, litra b) og c) og de i artikel 2, litra a)-e), og litra g), omhandlede mængder kan kun indføres, hvis der ved overgangen til fri omsætning fremlægges en importlicens, der er udstedt efter artikel 4, litra a) og b), og denne artikels stk. 2.«
4)
Artikel 10, andet afsnit, affattes således:
»Medmindre andet er fastsat i denne forordning, gælder bestemmelserne i forordning (EF) nr. 376/2008, kapitel III i forordning (EF) nr. 1301/2006 og forordning (EF) nr. 382/2008 for de mængder, der er omhandlet i artikel 1, stk. 1, litra b) og c), og artikel 2, litra a)-e), og litra g) i denne forordning.«
5)
Artikel 11 ændres som følger:
a)
Stk. 1, litra b), affattes således:
»b)
Senest den 31. august efter udløbet af hver importkontingentperiode for importkontingentet med løbenummer 09.4001 og 09.4004 underrette Kommissionen om de mængder, som der blev udstedt importlicenser for i den foregående importkontingentperiode, eller at der ikke blev udstedt importlicenser.«
b)
Stk. 3, andet afsnit, affattes således:
»Oplysningerne om de mængder, der er omhandlet i artikel 1, stk. 1, litra b) og c), og i artikel 2, litra a)-e), og litra g), i denne forordning, meddeles som angivet i bilag IV, V og VI til denne forordning.«
6)
I bilag I affattes definitionen således:
»Oksekød af høj kvalitet med oprindelse i …
(gældende definition)
-
eller Bøffelkød med oprindelse i Australien
-
eller Bøffelkød med oprindelse i Argentina.«
7)
Bilag II, første led, affattes således:
»-
MINISTERIO DE ECONOMÍA Y FINANZAS PUBLICAS:
For kød med oprindelse i Argentina, der:
a)
svarer til definitionen i artikel 1, stk. 1, litra c).
b)
svarer til definitionen i artikel 2, litra a)«.
8)
I bilag IV, V og VI tilføjes følgende løbenummer og oprindelsesland:
»09.4004«
»Argentina«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. december 2011.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. november 2011.

Labels: 3
17
18